Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu Európskeho parlamentu a Rady o plnení povinností vlajkových štátov (Text s významom pre EHP) /* KOM/2008/0848 v konečnom znení - COD 2005/0236 */





[pic] | KOMISIA EURÓPSKYCH SPOLOČENSTIEV | Brusel, 9.12.2008 KOM(2008)848 v konečnom znení 2005/0236 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu Európskeho parlamentu a Rady o plnení povinností vlajkových štátov (Text s významom pre EHP) 2005/0236 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu Európskeho parlamentu a Rady o plnení povinností vlajkových štátov (Text s významom pre EHP) 1. KONTEXT Dátum predloženia návrhu Európskemu parlamentu a Rade (dokument KOM(2005) 586 v konečnom znení – 2005/0236COD): | 17. 2. 2006 | Dátum stanoviska Európskeho hospodárskeho a sociálneho výboru: | 13. 9. 2006 | Dátum stanoviska Výboru regiónov | 15. 6. 2006 | Dátum stanoviska Európskeho parlamentu, prvé čítanie: | 29. 3. 2007 | Dátum prijatia spoločnej pozície: | 9.12.2008 | 2. CIEĽ NÁVRHU KOMISIE Vzhľadom na pretrvávajúce výrazné rozdiely, aj v rámci EÚ, pokiaľ ide o plnenie medzinárodných povinností vlajkovými štátmi v oblasti námornej bezpečnosti a zabránenia znečisťovaniu plavidlami, je cieľom návrhu zabezpečiť, aby členské štáty plnili svoje povinnosti efektívne a koordinovane. 3. PRIPOMIENKY K SPOLOČNEJ POZÍCII Komisia poznamenáva, že Rada po vyjadrení zásadného nesúhlasu s návrhom na svojom zasadnutí v apríli 2008 uznala za potrebné stiahnuť zo smernice niektoré dôležité ustanovenia ako napr. tie, ktoré sa týkajú ratifikácie medzinárodných dohovorov a povinného uplatňovania v Spoločenstve Kódexu Medzinárodnej námornej organizácie (IMO) týkajúceho sa vlajkového štátu. Aj keď je text, ktorý nakoniec Rada odsúhlasila, menej ambiciózny ako text navrhnutý Komisiou, Komisia skonštatovala, že podľa spoločnej pozície členské štáty naďalej musia zodpovedať za tieto povinnosti: - predtým, ako povolia plavidlu plaviť sa pod ich vlajkou, skontrolovať, či dodržiava medzinárodné pravidlá; - zabezpečiť, aby boli plavidlá plaviace sa pod ich vlajkou, ktoré boli zadržané prístavným štátom v rámci kontroly, v súlade s príslušnými dohovormi IMO; - kým sa systém pre audit IMO nestane povinným, podrobiť svoje námorné úrady takémuto auditu a uverejniť výsledky; - zriadiť systém riadenia kvality svojich námorných úradov, ktorý by bol certifikovaný v súlade s medzinárodnými normami; - pokiaľ ide o vlajkové členské štáty uvedené na čiernej listine alebo počas dvoch po sebe nasledujúcich rokov na sivej listine Parížskeho memoranda o porozumení o kontrole prístavným štátom, podať Komisii správu o príčinách ich slabého výkonu; Tieto záväzné ustanovenia by mali podporiť zlepšenie kvality najmenej výkonných európskych vlajok. 4. ZÁVERY Komisia berie na vedomie pevný záväzok členských štátov vyjadrený vo vyhlásení podpísanom ich zástupcami, ktorí sa zišli na zasadnutí Rady, a) ratifikovať základné medzinárodné dohovory v oblasti námornej bezpečnosti; b) uplatňovať Kódex IMO týkajúci sa vlajkového štátu, ako aj naň sa vzťahujúci systém pre audit námorných úradov; a c) podnietiť IMO, aby zabezpečila, že tieto dva nástroje budú povinné na celom svete. Vzhľadom na vyššie uvedené preto Komisia podporuje spoločnú pozíciu, ktorú Rada prijala jednohlasne, pretože prináša pridanú hodnotu, ktorá by mala umožniť účinné zlepšenie kvality európskych vlajok a zároveň zaviesť konkurenčné podmienky v Spoločenstve, ktorými by sa zabezpečilo, že výber vlajky sa nebude môcť uskutočniť na základe najnižšej úrovne požiadaviek.